स्वाइन फ्लू के मामले भी बढ़े, 5 वायरसों के ग्रुप ने बढ़ाई परेशानी
Assortment of five respiratory viruses triggering infection, H3N2, Swine flu, H3N2 ने कोरोना को भी पीछे छोड़ा, स्वाइन फ्लू के मामले भी बढ़े, 5 वायरसों के ग्रुप ने बढ़ाई परेशानी
पिछले कुछ महीनों से देश में नए तरह का संक्रमण हो रहा है। इसका कारण कोई एक नहीं बल्कि 5 वायरसों का ग्रुप है। इसकी वजह से लोग हल्के से गंभीर बीमार हो रहे हैं। डॉक्टरों ने देखा कि यह सामान्य बुखार या सर्दी खांसी नहीं है। साथ ही यह कोविड-19 से अलग है। आधिकारिक आंकड़ें बताते हैं कि इसके पीछे वजह ये वायरस हैं, जिनमें स्वाइनफ्लू का वायरस भी शामिल है।
कोरोना महामारी के अलावा स्वाइन फ्लू (H1N1), H3N2, विक्टोरिया लाइनेज, यमगाता लाइनेज, इंफ्लूइंजा B जैसे वायरल हवा में हैं। इनमें से किसी एक की वजह से लोगों में संक्रमण फैल रहा है। ICMR के आंकड़ों के मुताबिक 5-11 मार्च के बीच H3N2 के 37 मामले सामने आए, जबकि कोरोना के सिर्फ 8 केस मिले। इसके अलावा स्वाइन फ्लू के मामले भी बढ़ रहे हैं।
साल 2009 में स्वाइन फैला था, इसमें H3N2v वायरस मिला था। अमेरिका सहित दुनिया के कुछ हिस्सों में यह वायरस मनुष्यों से मनुष्यों में फैल रहा था। हालांकि, डेटा में H3N2v वायरस के बारे में अभी कुछ पता नहीं चला रहा है।
अब कोविड-19 पर लोगों का ध्यान नहीं
पिछले कुछ समय से कोरोना के मामलों ज्यादा नहीं आ रहे हैं। बल्कि स्वाइन फ्लू के मामले बहुत अधिक आने लगे हैं। पिछले कुछ हफ्तों से विक्टोरिया लाइनेज वायरस का संक्रमण बहुत अधिक हो रहा है, लेकिन सभी का ध्यान कोविड-19 पर अभी ज्यादा है। जबकि यह वायरस भी उतना ही खतरनाक है। फिर भी इसकी तरह अधिक फोकस नहीं है।
अभी देश में इंफ्लूएंजा A का स्ट्रेन H3N2 सबसे ज्यादा फैल रहा है। इससे जुड़ा इंफ्लूएंजा B लाइनेज विक्टोरिया भी जनवरी के बाद से तेजी से फैल रहा है। डॉक्टरों ने चेतावनी दी है कि हल्का लाइनेज और इंफ्लूएंजा B का संक्रमण होने पर अस्पताल में भर्ती होने की नौबत आ सकती है।
स्वाइन फ्लू ने लोगों को सांस लेने में परेशानी बढ़ाई
ICMR का वीकली डेटा बताता है कि अब H3N2 तेजी से फैल रहा है, इसमें कोरोना को भी पीछे छोड़ दिया है। 5 से 11 मार्च के बीच टेस्ट किए गए सैंपल्स में से 37 H3N2, 10 विक्टोरिया, 8 कोविड-19 और 1 स्वाइन फ्लू का था। जनवरी के बाद से H3N2 के केस बढ़ रहे हैं। इसके पहले 18 अप्रैल 2022 से 31 दिसंबर 2022 तक स्वाइन फ्लू सांस लेने में परेशानी का कारण बन रहा था।
इसके पहले 27 दिसंबर 2021 से 27 फरवरी 2022 तक कोरोना का कहर अधिक था। जनवरी 2022 में यह अपने पीक पर था। सितंबर 2022 के बाद डॉक्टर्स ऑनलाइन पोर्टल CME इंडिया पर यह बता रहे थे कि वायरल निमोनिया के केस लगातार बढ़ रहे हैं, लेकिन इसकी वजह पता नहीं चल रही है। डॉक्टर्स इसे फ्लू मानते रहे, जो कोरोना से भी ज्यादा खतरनाक है। फिजीशियन डॉ. रवि प्रेमचंद्र ने बताया कि उन्होंने ऐसे 10 केस देखे, जिनमें से 2 मरीजों की मौत हो गई।